След бондинг е изключително важно да се поддържа добра орална хигиена. Препоръчително е да се мият зъбите  с подходяща паста и четка поне два пъти на ден,  да се използва конец за зъби поне веднъж на ден и да се посещава дентален специалист за редовни прегледи и почистване. Тъй като поставеният материал може да се напука, е силно препоръчително да се избягват вредни навици като гризане на нокти, дъвчене на моливи (химикалки) или използване на зъбите за отваряне на опаковки. Препоръчително е също така да се избягват силно оцветени храни и напитки като кафе, червено вино, кисели храни, храни с изкуствени оцветители.